বঙ্গ বিডি
বঙ্গ বিডি হচ্ছে বাংলাদেশের একটি রেকর্ড লেবেল সংস্থা, যেটি বাংলাদেশের প্রথম এবং বৃহত্তম স্ট্রিমিং ভিডিও পরিষেবা প্রদান করার জন্য সুপরিচিত। এছাড়াও এটি ডিজিটাল সংস্করণের জন্য সুপরিচিত এবং দর্শকদের কাছে সর্বশেষতম বা সাম্প্রতিক প্রচারিত অনুষ্ঠানমালার জন্য সুপরিচিত। বঙ্গ বিডির প্রতিষ্ঠাতা ও প্রধান নির্বাহী কর্মকর্তা হচ্ছেন আহাদ মোহাম্মদ। সংস্থাটি ক্রিকেট অনুরাগীদের জন্য ক্রিকেট ওয়েবসাইট এবং অ্যান্ড্রয়েড অ্যাপ চালু করে। তাদের ওয়েবসাইট অনুযায়ী তাদের ১৫ হাজারের বেশি নাটক, সিনেমা, টিভি শো, ওয়েব সিরিজ, মিউজিক ভিডিও আছে। তাদের ওয়েবসাইটে সরাসরি বাংলাদেশের ও বিদেশের কিছু আইপিটিভি ও সাধারণ টিভি চ্যানেল দেখা যায়।